Tre hold fra I.H. Aalborg havde kvalificeret sig til det afsluttende DM-stævne i Dansk Handicap Idræts-Forbunds regi. Alle tre hold gjorde rent bord, og uden at tabe en eneste kamp ved finalestævnet, var det dem, der fik hængt DM-guldmedaljerne om halsen. Det var to herresenior-hold i rækkerne B og C samt holdet i U-15-rækken, der hjemtog guldet. Hovedparten af de nybagte danmarksmestre har pyskiske handicaps, og har fået stillet diagnoser som ADHD og autisme. I.H. Aalborg er med 600 aktive medlemmer iøvrigt landets største handicap-idrætsklub.

Opsummering:
Idrætsforeningen for Handicappede i Aalborg i tredobbelt triumf. Hele tre af klubbens fodboldhold har vundet guld ved weekendens danmarksmesterskaber i Aalestrup.